ཨོཾ་སྭ་སྟི། གང་ཞིག་ཟབ་དང་ཞི་བ་མཆོག་གི་ངོ་བོར་འདུས་དང་འདུ་མ་བྱས་པ་ཞིང་གི་ཐ་གྲུ་རབ་འབྱམས་ཡངས་ཤིང་རྒྱ་ཆེ་
བར༑ ༑བསགས་དང་བསགས་པ་མེད་པའི་ཚོགས་ལས་རབ་འཁྲུངས་ཕྲ་རགས་ཡོན་ཏན་བརྒྱ་དང་བཅུ་གཉིས་དཔལ་འཆང་ཁ་སྦྱོར་བདུན་ལྡན་སངས་རྒྱས་སྐུ།
ཐོས་དང་རྟོགས་སོགས་ཡུལ་ཅན་སོ་སོའི་བསམ་པའི་རྗེས་འབྲང་གསུམ་དགུ་བཅུ་གཅིག་ཐེག་པའི་གྲངས་ལྡན་སྒྲིབ་པ་གཉིས་སྤངས་དམ་པའི་ཆོས། །ཆགས་
ཐོགས་ཤེས་གྲོལ་ཡེ་ཤེས་གསུམ་ལྡན་བསླབ་གསུམ་རྒྱན་སྤྲས་བསྟན་ཞུགས་དགེ་འདུན་མཆོག་དམན་བར་མ་ལ་སཽགས་མ་ནོར་ལམ་གནས་ཀུན།
།བརྟན་གཡོ་
213

གཏེར་ པདྨ་འདུས་རྩལ་གྱི་གསུང་། གསར།
སྲིད་པའི་ཁོངས་འདིར་མི་བསླུ་ངེས་པའི་སྐྱབས་མཆོག་གསུམ་ཞེས་གྲགས་པ་དེ་ལ་སྒོ་གསུམ་གུས་པས་རྩེ་གཅིག་གསོལ་བ་འདེབས། །ཉེས་ཚོགས་རྒྱུ་དང་འབྲས་
བུ་བཅོམ་གྲོལ་སྲིད་དང་ཞིར་དགེ་བྱིན་རླབས་མཆོག་སྩོལ་སྟོང་མཚན་སྨོན་མེད་ཟུང་འཇུག་ཆོས་ཀྱི་སྐུར་ཐོབ་ཤོག ། ཅེས་སྐྱབས་མཆོག་གསུམ་ལ་གསོལ་འདེབས་མེ་ཏོག་ཕྲེང་རྒྱུད་འདི་ནི་
རིགས་དབོན་ཕྲིན་ལས་ལྷུན་གྲུབ་ཀྱིས་བསྐུལ་བའི་ངོར་ཆེན་པོ་གསུམ་ལ་མོས་པ་ལྷུར་བགྱིད་པ་སྤྲུལ་མིང་པ་གུ་རུ་བསྟན་པ་རྒྱལ་མཚན་གྱིས་དབེན་ཁང་གི་ཡང་རྩེ་རུ་བྲིས་པས་རེ་ཞིག་སྐྱེ་འགྲོ་མཐའ་དག་ལ་དགེ་ཞིང་བཀྲ་ཤིས་པར་གྱུར་ཅིག །དགེའོ།།